I [[1919]] kom der en ny borgerlig retsplejereform i [[Danmark]], som også smittede af på Forsvaret, der fik sin militære retsplejelov. Med den nye retsplejelov ophævedes krigsretterne, og det var nu de civile retter, der var domsmyndighed. I [[1937]] kom der en ny udgave af den militære straffelov, som afløste den fra 1881. Med den nye militære straffelov ophævedes en række specifikke straffe og en række overtrædelser blev overført til borgerlig jurisdiktion. Der kom en ny militær retsplejelov i [[1973]], hvorefter auditørerne i samarbejde med den lokale rettergangschef kunne forhandle om at rejse tiltale mod soldater. Denne lov blev atter afløst af en ny militær retsplejelov fra [[2005]], hvorefter det alene er auditørerne, der kan rejse tiltale i militære straffesager.
Politik Militær Historie Ledelse Foreninger Organisationer Sikkerhed